2020-as női sakkvilágbajnokság
A 2020-as női sakkvilágbajnokság Sanghajban és Vlagyivosztokban kerül megrendezésre 2020. január 5–24. között. A világbajnoki döntő 12 játszmás páros mérkőzés formájában zajlik a 2018. novemberben kieséses rendszerben lebonyolított női sakkvilágbajnokság győztese, a regnáló világbajnok Csü Ven-csün, valamint a világbajnokjelöltek versenyének győztese, az orosz Alekszandra Gorjacskina között. A női sakkvilágbajnokságok történetében először döntöttek a kihívó személyéről a világbajnokjelöltek versenyének közbeiktatásával. A világbajnoki döntő díjalapja euró, amely az eddigi legmagasabb díjalap a női sakkvilágbajnoki döntők történetében.